આ ફિલ્મમાં એક પણ ઠેકાણે, રિપીટ, એક પણ ઠેકાણે ઍન્ટિ-સ્મોકિંગની ચેતવણી ડિસ્પ્લે થાય એવો સીન નથી. ફિલ્મ જોઈને ખુદ બાબુજી આલોકનાથ પણ કહી ઊઠે કે યાર, આટલો સંસ્કારી તો હું પણ નથી જેટલી સંસ્કારી આ ફિલ્મ છે. ઇન શૉર્ટ, પાવિત્ર્ય ઔર ભક્તિરસ સે ભરપૂર. સરેરાશ એન્ટરટેઇનિંગ હોવા છતાં અત્યારે બૉક્સ-ઑફિસ પર જે પ્રકારનું ઊંચા ભાવનું દંગલ ચાલી રહ્યું છે એ જોતાં રાહ જોવામાં કશું ખાટુંમોળું થાય એમ નથી. વો ક્યા કહતે હૈં અંગરેજી મેં? વેઇટ ઍન્ડ વૉચ.